Lionel Hampton Jazz Festival (24/2/05) - 2005-02-23
Cilj ovog prestižnog festivala je očuvanje glazbe za nove naraštaje
Legenda jazz glazbe Lionel Hampton preminuo je prije dvije godine, međutim festival koji nosi njegovo ime i dalje živi. Već skoro četiri desetljeća, skriveni dragulj jazza Lionel Hampton Jazz Festival u mjestu Moscow, pri sveučilištu savezne države Idaho, privlači brojne glazbenike. Ovogodišnji festival se održava od 23. do 26. veljače. Prošlost, sadašnjost i budućnost jazza glavna je tema festivala koji je dobio ime u čast vibrafonista, skladatelja i jazz vizionara Lionela Hamptona. “Hampov” san uvijek je bio očuvanje glazbe za buduće generacije. Sudeći prema tisućama mladih glazbenika između 10 i 22 godine starosti uključenih u natjecanje, čini se da se njegov san i ostvaruje. Dok se po danu natječu mladi, u večernjim satima pozornicu zauzimaju profesionalni glazbenici. Dr. Lynn Skinner, direktor festivala od 1977 godine o ovogodišnje programu kaže: "Ove godine imamo poseban program. Zahvaljujući donaciji kongresne knjižnice imat ćemo osmoricu ruskih glazbenika kojima je ovo prvo gostovanje u Sjedinjenim Državama. Festivalska postava ustinu je odlična: Roy Hagrove, James Morrison, te Jeff Hamilton, John Clayton, Benny Green i Russell Malone. Također, Freddy Cole će uz pomoć Monty Alexandra izvesti program posvećen njegovom bratu Nat King Coleu. 38. Festival Lionela Hamptona održava se u mjestu Moscow, država Idaho, od 23 do 26-og veljače. Detaljni program festivala možete naći na Internetskoj stranici: www.jazz.uidaho.edu.